MALLORCA TOUKOKUU 2024
Kuka se siinä? Katso hummeria.
Pissasitko housuun?
Katsotaan.
Kerroitko heille? -En vielä.
Pitäisi varmaan kertoa.
Että jäät eläkkeelle, vai? -Niin kai.
Entä jos myöhemmin voit paremmin…
Jos joudut menemään sinne…
Valmiina?
Mummo on haka tässä.
Mummo on tosi hyvä.
Eikö hän olekin mestari? Odotahan.
Minun on varmaan jäätävä eläkkeelle Roland Garrosin jälkeen.
Haluatko muihin turnauksiin sen jälkeen?
Se olisi haastavaa, äiti.
Älkää kertoko kenellekään. Ei sitten kenellekään.
Meidän on -
hyväksyttävä tosiasiat.
Loppujen lopuksi -
olen vitkutellut näissä kemuissa tarpeeksi pitkään.
Pidempään kuin uskoit.
Totta.
Oletko sinut päätöksesi kanssa? -En tiedä. Olen mitä olen. Mitä sanoisin?
KAKSI VIIKKOA ROLAND GARROSIIN
Pallo pitää saada pahuksen verkon yli.
En saisi missata tuota lyöntiä. Minun ei pitäisi edes joutua keskelle.
Rafa löi ensin hyvin ja sitten pari kertaa surkeasti.
Hän menee heti pois tolaltaan eikä pääse sen yli.
Miksi liikun näin hitaasti? Helkkari.
Et valittaisi. Loppujen lopuksi… -Siitä ei ole apua.
Nimenomaan. Joudut noidankehään, josta et pääse ulos.
Tiedän, ettei ole helppo nauttia pelistä, mutta Pariisissa se on pakko. Aloita nyt.
Et tiedä, paljonko tällaisia treenejä sinulla on jäljellä.
Se tässä on niin hienoa. Kun muistelet tätä viitisen vuoden päästä,
toivot, että voisit kokea hetken uudestaan, koska et nauttinut siitä.
Näihin hetkiin ei voi palata.
PARIISI TOUKOKUU 2024
Rafa ei ollut astunut Roland Garrosin pääkentälle 715 päivään.
Hän osallistuu turnaukseen 19. kertaa.
Ensimmäinen kerta oli vuonna 2005, kun hän oli 18-vuotias.
Urheiluhistorian erityisin liitto -
on Rafa Nadalin ja kentän välillä, jolla hän on voittanut 14 kertaa.
Toivottavasti tämä kerta ei jää viimeiseksi.
VIIKKO ENSIMMÄISEEN OTTELUUN
Älä missaa tuota!
Jatka vain. -Joo.
Rafa on uransa mittaan ollut välillä hyvin ankara itselleen.
PÄÄVALMENTAJA
Tällaisina hetkinä yritän olla hänen ystävänsä, en valmentaja.
Jotkut vuodet ovat olleet hankalia ja vaikeita.
Vaikken olisi Rafan tiimissä, tietäisin, mitä hän käy läpi.
2015 ROLAND GARROS PUOLIVÄLIERÄ
Vuosi 2015 oli pahin.
Se oli urani ensimmäinen vuosi,
kun en voittanut yhtäkään turnausta massakaudella.
Olin väsyneempi, ja keskittymiskykyni oli hukassa.
Jokin oli selvästi vialla.
Menin kentille miettien, että saas nähdä, miten käy.
Hyvä, Rafa! -Rafa!
Rafa on aina ollut ahdistunut, muttei koskaan yhtä paljon kuin silloin.
Hän ei pystynyt keskittymään.
Hän heitti pallon ilmaan eikä edes nähnyt sitä.
Otteeni oli hukassa.
Ulkona.
Nyt on onnistuttava, jotta peli alkaa kulkea.
Tunsin nolaavani itseni täysin.
Sinne meni.
Taas virhe Nadalilta.
Ottelu kuvasti sitä,
millaista arkeni oli ollut kuukausia.
Virhe! -Djoković vie voiton.
Massakenttien kuningas on syösty valtaistuimeltaan Roland Garrosissa.
Rafan valtakausi on ohi. Hän putosi puolivälierissä.
70 voittoa ja vain kaksi tappiota Pariisissa.
Nadal on pudonnut ATP-rankingin sijalle kymmenen.
Hän voi pudota sijalle 11, jos Tsonga…
Olin vähällä pitää tauon tenniksestä.
Olin väsynyt arkeeni.
Toni ei kuitenkaan ollut…
Sanotaan vaikka, ettei hän perustanut tauoista.
MALLORCA MARRASKUU 2015
Hän uskoi, että toipuisin nopeiten -
jatkamalla tenniksen pelaamista.
Tapaan sanoa, ettei kukaan parane lepäämällä.
Jos häviän, uskon, että on treenattava enemmän.
Vielä yksi.
Ottaako treeni koville?
On tämä pelaamista rankempaa.
Sittenpähän olet valmis, kun astut kentälle.
Tai sitten en.
RAFAN KUNTOVALMENTAJA
Sanoin Tonille, että Rafa kaipaa enemmän lepoa -
ja vähemmän rasitusta.
Se ei kai ollut Tonin mieleen.
Sanoin vain, että meidän pitää tehdä enemmän töitä.
Tonin mielestä kaikki, mikä suojeli Rafaelia,
heikensi tätä kilpailijana.
Henkinen puoli huolestutti minua eniten. Kaikki on yhteydessä kaikkeen.
Rafan arkeen vaikutti suuresti, ettei hän päässyt eroon ahdistuksestaan.
Siihen aikaan hänellä piti aina olla vettä mukana.
Emme voineet mennä edes autoon ilman vettä.
Hän tunsi tukehtuvansa.
Jos minulla ei ollut vesipulloa kädessä, en pystynyt nielemään sylkeäni.
Kurkkuani kuivasi, ja olin tukehtua omaan sylkeeni.
Tiesin, että se johtui ahdistuksesta, mutten mahtanut asialle mitään.
YHDYSVALTAIN AVOIMET 2016 NELJÄS KIERROS
Lyönti ei mene verkon yli.
Yritin vakuuttaa itselleni, että tilanne paranisi,
mutta ei se miksikään muuttunut.
Voitaisiin väittää,
ettei Rafael Nadal ole enää entisensä eikä tule olemaan.
Ahdistus on vain ahdistusta.
Sivuutin koko asian.
Ajattelin, että jos jatkamme puskemista, pääsemme ongelmien yli.
Rafael Nadal hävisi jälleen puolivälierissä.
Nadal on pettynyt.
Pitkä matka käytävällä, jota hän on ennen kävellyt voittajana.
Ne kaksi vuotta olivat urani vaikeimmat.
Myöhemmin minun piti kääntyä psykiatrin puoleen.
Syynä oli luultavasti vuosien kova paine -
ja jatkuva stressi.
Ammatillinen suhteeni Toniin ei ollut huono,
mutta kenties -
mieleni kaipasi toisenlaista viestiä.
Lopulta tulimme siihen lopputulokseen,
että tiimiin oli tuotava uusi henkilö.
Isä soitti Tonille.
En olisi itse pystynyt.
Se oli minulle kova paikka ja vaikea päätös.
Tunsin syvällä sisimmässäni,
että uuden henkilön palkkaaminen loukkasi Tonia.
Kun toistaa samaa vanhaa kaavaa,
jossain kohtaa asioihin on hyvä tulla muutos.
Toni on veljeni, mutta poikani on etusijalla.
Toni ei ehkä ollut asiasta innoissaan,
mutta meistä se oli hyväksi Rafalle.
Siitä lähti ajatus ottaa Carlos tiimiin.
AUSTRALIAN AVOIMET 1997
Lapsena ihailin Carlosia.
MALLORCA 1997
TUEMME SINUA, CARLOS
Hän oli ensimmäinen espanjalainen maailmanlistan ykkösenä -
ja mallorcalainen vielä.
Mitä ajattelet Carlos Moyásta?
Haluaisin olla kuin hän.
Osallistuin kiertueeseen nuorena.
Osallistujista tunsin hyvin vain Carlosin.
Miten olisi kättely? -Näin.
Olen aina kokenut, että Carlos halusi parastani.
Pelaatko nyt?
Rafa oli hyvä tyyppi. Nöyrä ja tyyni kaveri.
Yritin aina auttaa ja neuvoa Rafaa, jos hän pyysi apua.
Tämä nousee ylös, kun pelaan.
Se pitää teipata.
Näin, että Rafa voittaisi kenet tahansa kiertueella.
Muistakaa, että Carlos on maailman neljänneksi paras pelaaja.
Hän pelaa 16-vuotiasta vastaan ja häviää.
Ulkona! -Hän teki sen!
Mikä sensaatiomainen hetki Nadalille.
Oli selvää, että Rafa ohittaisi minut.
En halunnut koskaan pidätellä tai lannistaa häntä.
Hei, käänny vasemmalle. -Minne olet menossa?
Se on vasemmalla!
Tämä paskiainen.
Kun Rafa päätti, että liittyisin tiimiin, olin vähän yllättynyt.
MALLORCA JOULUKUU 2016
Kävimme illallisella Palmassa ja puhuimme kolme tuntia siitä,
mitä Carlos uskoi minun tarvitsevan ja mitä hän voisi antaa.
Rafa ei ollut voittanut grand slamia 2 vuoteen.
Sanoin, että hän voi voittaa grand slameja ja olla ykkönen taas.
Kun lähdin tapaamisesta, olin vakuuttunut,
että oli oikea päätös ottaa hänet mukaan tiimiin.
Carlos liittyi tiimiin vuoden lopussa.
Carlosin ja Tonin oli tarkoitus työskennellä yhdessä.
Loppujen lopuksi ymmärrän,
että jos tulokset eivät tyydytä -
ja asiaan halutaan muutosta, muutos on hyvästä.
Rafa oli jo 30-vuotias.
Hänen piti unohtaa jotkin asiat, jotka olivat toimineet aiemmin.
Muutimme treeniohjelmaa vähän.
Carlos uskoi, että treenien pitäisi olla lyhyempiä -
ja keskittyä olennaiseen.
Siihen asti Rafan oli pitänyt kasvattaa itseluottamustaan pelaamalla paljon.
Minusta Rafa oli niin hyvä, ettei sellaiseen pelirytmiin ollut tarvetta.
Grand slam -turnausten alkukierroksilla löytää kyllä rytmin ja itseluottamuksen.
Ensimmäisenä menimme Australian avoimiin.
AUSTRALIAN AVOIMET 2017
Rafa Nadal on mielissään päästessään taas kisaamaan.
Vaikeaa se on ollut.
Rafa ei luovu Toni-sedästä, mutta näin hän päätti. Hän haluaa Carlosin mukaan.
Median ja yleisön silmissä Carlos alkoi ottaa isompaa roolia.
Rafa on henkisesti vahva ja uskoo itseensä.
Sen Rafan halusimmekin nähdä.
Vuoden 2017 alusta asti näki, että taito oli tallella.
En ole koskaan nähnyt kenenkään uskovan Rafaan yhtä paljon -
kuin Charlie Moyán.
Hyvä!
Ennen otteluita kehotin Rafaa muistamaan, kuka hän oli,
ja näyttämään vastustajalleen, ketä vastaan tämä pelasi.
Kehuin Rafan saavutuksia.
Tuntekoon vastustaja ne nahoissaan.
ROLAND GARROS 2017
Kymmenes mestaruus.
Massakenttien kuningas on palannut valtaistuimelleen.
Siitä eteenpäin Rafan asenne muuttui.
Hän tajusi,
että hän oli taas se sama Rafa Nadal, joka oli aina ollut.
Pidä ylhäällä.
PARIISI TOUKOKUU 2024
Hyvä.
Käytä nyt enemmän voimaa. Se on vaikeampaa.
NELJÄ PÄIVÄÄ ENSIMMÄISEEN OTTELUUN
Uskomaton näky. 6 000 ihmistä seuraa Rafan treenejä.
Kylmiä väreitä.
Rafa!
Yritä sinnitellä ja onnistut kyllä. Pystyt siihen.
Rafa astuu kentälle harjoittelemaan,
ja täysi katsomo kannustaa.
Kaunista.
Miten hän tämän jälkeen ikinä haluaisi lopettaa pelaamista?
Yksi piste kerrallaan.
Niin sitä pelataan.
Menoksi.
Oikein hyvä. -Erinomaista.
Treeni sujuu hyvin.
Rafa treenaa yhä kolme tuntia päivässä ja on voittanut kaikki harjoituserät.
Anna pusu.
Iso hali isille.
Hän on hikinen.
Iso hali isille.
Oletko päättänyt, että tämä on viimeinen Ranskan avoimesi?
Kaikki olettavat niin,
mutten tiedä, oletko päättänyt niin varmasti.
Kenties viimeinen tai sitten ei, mutta…
Katsotaan nyt.
Järkevintä olisi jäädä eläkkeelle.
Minua kuitenkin harmittaisi, ellen olisi saanut yrittää.
Kroppani on toipunut viime viikkoina.
Perheeni on iloinen. Minä olen onnellinen pelatessani.
En voi sanoa varmuudella, että tämä olisi viimeinen Roland Garrosini.
Kyllä minä pärjään.
KOLME PÄIVÄÄ ENSIMMÄISEEN OTTELUUN
Hyvää huomenta kaikille.
Kiitos ja tervetuloa Roland Garrosiin,
tähän ikoniseen paikkaan,
jossa arvotaan ottelukaavio.
Tärkeä arvonta.
Rafa voi kohdata kenet tahansa jo heti ensimmäisessä ottelussa.
Arvonnasta uupuvat yhä sijoitetut pelaajat.
Tästä tuleekin mielenkiintoista.
Totí, totí. -Sinä se tykkäät hokea sitä.
Rafa päässee puolivälieriin, mutta jos vastassa on Alcaraz…
Vastustajaa ei tiedetä.
Kolmas ja neljäs sijoitettu pelaaja. Marie-Jo.
Nelonen. -Alexander Zverev.
Päivän uutisena on Rafa Nadalin huono onni Roland Garrosin arvonnassa.
Hän kohtaa heti alkuun maailman nelosen Zverevin.
Kiva arvonta. -Minkäs teet.
Helppo nakki.
Zverev.
Ensimmäisellä kierroksellako? -Jep.
Se ei tietenkään ole toivottavaa.
Miten Rafa suhtautuu siihen? -Hyvin.
Hän tuli tänne voittamaan turnauksen.
Rafa!
Olet paras.
Ranska rakastaa sinua.
MALLORCA 2017
Eikö olekin mukava nähdä se oikea Nadal taas kentällä?
Nadal saattaa taas taistella maailman ykköspaikasta.
Carlosin tuominen tiimiin toimi hyvin alussa.
Yhtenä päivänä treenasimme Manacorissa. Toni oli konferenssissa ulkomailla.
Joku katsoi puhelintaan -
ja sanoi, että Toni oli antanut lausunnon.
Toni Nadal lopettaa Rafan valmentamisen ensi kaudella.
Uutisissa sanottiin,
että Toni lopettaisi valmentamiseni sen vuoden jälkeen. Okei.
Niin kuulimme asiasta.
Rafa ja minä emme tienneet. Saimme kuulla asiasta lehdistä.
En minä sitä halunnut, kun toin Carlosin tiimiin.
En aikonut laittaa Carlosia Tonin tilalla.
Rafan ja Toni-sedän tiet eroavat. Montako vuotta Toni on valmentanut häntä?
27 tai 28 vuotta.
Olisi ollut normaalia kertoa meille ennen lehdistöä,
mutta Tonilla oli varmaan syynsä. Minkäs minä sille mahdoin.
Haluan tuntea itseni hyödylliseksi.
En halua olla asemassa, jossa tunnen,
ettei minulla ole paljoa annettavaa.
Siksi päätin lähteä.
Se mahtoi olla järkytys Rafalle.
Tuskinpa.
Eikö? -Ei.
Olin kieltämättä vähän järkyttynyt.
Toni oli setäni.
Hän on vaikuttanut minuun enemmän kuin kukaan muu.
Tavallaan minua pelotti,
miten pärjäisin ilman Tonia.
YHDYSVALTAIN AVOINTEN FINAALI 2017
Vuonna 2017 voitin Yhdysvaltain avoimet.
Olin maailman ykkönen.
Rafan kehittyessä hänen käsityksensä itsestään muuttui.
Se selittänee hänen menestyksensä yli 30-vuotiaana.
ROLAND GARROS 2018
Se kohotti hänen itseluottamustaan.
Virhe!
Nadal vie voiton.
Seitsemästoista grand slam.
Urani viimeisinä vuosina koin enemmän vapautta -
ja vähemmän stressiä kuin Tonin valmennuksessa.
Rafa oppi ottamaan löysemmin -
ja nauttimaan arjesta.
Hän oli kypsempi.
Kolmekymppisenä sitä on jo löytänyt itsenä.
Silloin ei ole mikään lapsi enää.
Rafa asui vanhempiensa luona vuoteen 2018 asti.
Hän olisi varmaan asunut kotona pidempäänkin, mutta…
Minä ehdotin, että muuttaisimme yhteen. Rafa ihmetteli miksi.
Pelkäsin sitä päätöstä.
Kun sitten muutimme yhteen, kaikki meni hyvin.
Hän oli nainen, jonka kanssa halusin perheen.
Hän oli minulle epäilemättä erittäin tärkeä tukipilari.
Olin onnellinen noina urani vuosina.
Nautin siitä, että sain kilpailla huipputasolla.
ROLAND GARROS 2019
Rafa Nadalilla on 18 grand slamia.
Serbian supertähdelle viides Wimbledon-voitto.
Novak Djokovićilla 16, Roger Federerillä 20.
On ainutlaatuista seurata heidän tennistaitojaan.
He pelaavat uransa huipulla ja voittavat kaikissa grand slam -turnauksissa.
Heitä pitää onnekkaina,
kunnes tajuaa, ettei tämä tapahdu tyhjiössä.
Nämä pelaajat pysyvät huipulla, koska he motivoivat toisiaan.
"Kun toinen voittaa grand slam -turnauksia yhä lähempänä 40 vuoden ikää,
miksen minäkin?"
3-2.
Hän on Yhdysvaltain avointen mestari!
Ensimmäistä kertaa Nadal ja Federer ovat vain yhden voiton päässä toisistaan.
He ovat liikkeessä.
Tästä tulisi 13. Roland Garrosin voitto ja 20. grand slam -mestaruus.
Nadal vie voiton.
Vuonna 2020 Rafael Nadal saa 20. grand slam -mestaruutensa.
Hän voittaa suuren vastustajansa Novak Djokovićin.
AUSTRALIAN AVOIMET 2022
Ihme Melbournessa.
Epätodennäköinen paluu. 21 grand slam -mestaruutta.
Kaikkien aikojen paras pelaaja.
Minulla oli uskomattoman hyvä olo.
Halusin tehdä kaikkeni, jotta voisin jatkaa.
Australian avointen finaalin jälkeen -
kroppani oli huonossa kunnossa.
MALLORCA HELMIKUU 2022
Hei, odota.
Pidä huolta jalastasi.
Miten meni? -Miten meni?
En tiedä. Se selviää muutaman päivän päästä.
Miltä tuntuu? -Hyvältä vai ei?
En tunne yhtään mitään.
Olimme kaikki yllättyneitä, että hän pystyi pelaamaan niin pitkään.
Jalka on rappeutunut vuosien varrella.
Jossain kohtaa jalka teki tenän.
MADRIDIN AVOIMET 2022
Ne kuukaudet olivat vaikeita.
Hän teki sen!
Oppipoika voittaa vihdoin mestarin.
Rafa pelasi Madridissa ja hävisi.
ITALIAN AVOIMET 2022
Hän pelasi Roomassa -
ja hävisi.
Jalkavaiva. -Se on vaatinut veronsa.
Hän saapui Roland Garrosiin epävarmana.
Grand slam -mestari, 13 Roland Garrosin voittaja,
espanjalainen Rafael Nadal!
Minuun sattui koko ajan.
Meistä kaikista tuntui,
että urani oli ohi.
Oli selvää, että hänen kroppansa oli äärirajoilla.
Nadal ei saanut pudotuslyöntiä onnistumaan.
Jordan Thompson teki pelistä selvää.
Rafa oli kivuissaan ensimmäisen ottelun,
mutta jotenkin onnistui voittamaan.
Annoin hänelle pienen puudutuksen ennen ottelua.
Jälkeenpäin hän sanoi minulle,
ettei tiennyt, miten selviäisi turnauksesta.
Häneen sattui.
Hänen jalkansa ei enää reagoinut hoitoon.
Kun tulin kentältä,
isäni joutui kantamaan minut reppuselässä huoneeseen.
Minulla oli kovat kivut.
En nukkunut silmäystäkään.
En nukkunut koko yönä.
Mietin vain asioita.
Soitin Ángelille aikaisin aamulla.
Kysyin häneltä,
voisiko tuntohermon puuduttaa -
ilman, että se vaikuttaa liikehermoon.
Hän sanoi, että voimme yrittää.
Lääketieteellisesti siinä meni raja.
Jänne voisi revetä.
Minua pistettiin tänne, tänne ja tänne.
Hermoihin, jotka vaikuttavat koko jalkapohjaan.
En tiennyt, olisiko siitä apua, mutta menin kentälle pelaamaan.
Tätä olemme odottaneet. Hetki on nyt koittanut.
Tämä kaksikko kohtaa toisensa 59. kerran.
Rafa tekisi tiettävästi kaikkensa päästäkseen pelaamaan.
Hän ei tuntenut mitään. Jalka oli tunnoton.
Aika riskaagelia pelata tunnottomana.
Jos jalka kääntyy väärään suuntaan, hän ei edes huomaa.
Menoksi!
Rafa tiesi, että kipu oli läsnä.
Hän teki selväksi,
että jos puudutan jalkaa tarpeeksi, jotta hän pystyy kilpailemaan,
hän laittaisi kaiken likoon. Niin hän tekikin.
Rafalle jokainen ottelu on elämän ja kuoleman kysymys.
Hän oli täynnä sisua kentällä.
Se ottelu oli uskomaton.
Ja hän teki sen. Rafa Nadal!
Hän on nyt Roland Garrosin välierissä.
Hän ei tunne jalkaansa ja voittaa silti!
Mitä seuraavaksi?
Pelaako hän silmät sidottuina ja voittaa silti?
Aivan päätöntä.
Rafa on voittamassa 14. mestaruutensa Roland Garrosissa.
Rafa laittoi kaiken peliin.
Hän antoi kaikkensa.
Rafa takuulla pelasi ajatellen, että se saattaisi olla hänen viimeinen kisansa.
Ei se mitenkään muuten olisi ollut fyysisesti mahdollista.
Mestari kasvaa entisestään.
Mies, joka tekee ihmeistä rutiinia, on tehnyt historiaa.
En tiedä, onko se ihme, mutta lähellä.
Rafa!
Se saavutus oli ottanut koville.
Olin jo kirjoittanut valmiiksi jutun Rafan eläköitymisestä, kuten moni muukin.
Juttu oli tietokoneellani. Kun Rafa tuli mikrofonin eteen,
yleisö ja toimittajat odottivat ilmoitusta.
Me toimittajat olimme valmiina lähettämään valmiit juttumme.
En tiedä, mitä tulevaisuudessa tapahtuu, mutta aion taistella jatkaakseni.
Kiitos paljon. Kiitos kaikille.
"Poista." Tai säästetään myöhemmäksi.
Se tarkoitti, että jatkaisimme hamaan loppuun asti.
Toivotko, että olisit jäänyt eläkkeelle -
vuoden 2022 Roland Garrosin jälkeen?
En tietenkään.
Miksi olisin?
En ole ikinä halunnut lopettaa. Olen aina halunnut jatkaa.
Minulle asia on yksinkertainen.
Tutkin rajojani.
PARIISI TOUKOKUU 2024
OTTELUPÄIVÄ
Zverev on itsevarma pelaaja.
Ei, sanon vain… -Tästä tulee hieno päivä.
Kiitos, Rafa!
Olet paras!
Hän ei ole valittanut. -Sinulle, vai?
Kropastaan. -Ei niin.
En tiedä, onko se hyvä asia. -Hän ei ole valittanut mistään.
Hän vaikuttaa rauhalliselta.
Mennään katsomaan isää.
Isi.
Yksi maila. Mutta vain yksi, jooko?
On harmaata ja sateista,
mutta me paistattelemme upean tenniksen loisteessa.
Jos jossain turnauksessa kannattaa laittaa kaikki peliin,
se on Pariisissa.
Rafan voittomahdollisuudet ovat pienet.
Tämä on kova haaste Rafalle. Hän on rasittanut kehoaan vuosikaudet.
Hänellä on 14 Roland Garros -mestaruutta vuosilta 2005, 2006, 2007, 2008, 2010,
2011, 2012, 2013, 2014, 2017,
2018, 2019, 2020 ja 2022.
Rafael Nadal!
Rafael Nadalia ei koskaan pidä aliarvioida Pariisissa.
Menoksi!
Chatrierin katto on suljettu, joten meteli on sitäkin kovempaa.
Tuo johtui hermoista. Hän on ihan kunnossa.
Mikä alku Zvereville.
Rafa ei hävinnyt erääkään harjoituksissa.
Hän hävisi avauserän, kun sillä on merkitystä.
En voi uskoa tätä.
Hän petraa nyt, saat nähdä.
Äläs nyt, Gus. Vähän uskoa.
Huolimatta kaikista urani vaikeuksista,
kaikista kerroista, kun olen ollut poissa kentältä,
ja kaikista kerroista, kun urani näytti olevan ohi,
olen aina säilyttänyt taistelutahtoni.
Anna mennä, Rafael! Usko itseesi!
Hyvä!
Yhtäkkiä pelissä on vauhtia.
Vältä virheitä! Menoksi!
Mikä piste. Nadalille neljä murtopalloa peräkkäin.
Siinäs näet. Kaveri alkoi uskoa.
Mikä käänne.
Ja toinen huippulyönti.
Näemme katkaisupelin kaksikon välillä.
Nadal varastaa pisteen!
Eikä!
Anna palaa!
Menoksi!
Nadal se ei koskaan luovuta.
Zverev luki peliä taas.
Nadal on paineen alla.
Saksalaisella on toinen eräpallo.
Zverev johtaa 2–0.
Zverev johtaa nyt 2–0.
Paljonkohan Rafalta vielä löytyy puhtia?
Hän on varmaan väsynyt.
Hän on ihan kuitti.
En olisi uskonut, että yhä 37-vuotiaana pelaan tennistä.
Tiedän, ettei minun tarvitse todistaa mitään kenellekään.
Ei edes itselleni.
En vain voi lopettaa.
Tämä on tavaramerkkini.
Tätä minä olen.
Ulkona!
Zverev vie voiton.
Rafan mahdollisesti viimeinen tanssi Roland Garrosissa päättyy tappioon.
Aurinko tuli esiin.
Aurinko tuli esiin!
Rafael Nadal!
Emme tiedä, palaako Rafa.
Hän jättää jälkeensä huikean perinnön.
Hän on voittanut täällä 14 kertaa.
Tiedätkö, mitä isi teki, Rafelet?
Isi teki näin.
Oli miten oli, tätä ennätystä on vaikea rikkoa.
Vaikea rikkoa, vai? -Niin.
Luulen, että tämä on vaikeampaa, ja voin olla väärässä,
kuin Djokovićin 24 grand slamia.
Totta.
Eihän sitä koskaan tiedä, mutta jos pitäisi veikata,
niin lienee vaikeampi päihittää -
14 Roland Garrosin voittoa kuin 24 grand slamia.
Patti ei ole kova.
Se on pehmeä. Katso.
Näetkö? Turvonnut osa ei ole kova vaan pehmeä.
Jalassasi on vieras.
Hänen mielestään olisi huono idea pelata Yhdysvaltain avoimessa.
En minäkään usko siihen.
Mukava ilma.
Täällä on ihanaa.
Kun Rafa saapui Roland Garrosiin, luulimme hänen jättävän lajin.
Kun hänen olonsa parani treeneissä,
hän alkoi kääntyä jatkamisen puolelle.
BÅSTAD, RUOTSI HEINÄKUU 2024
Minä taas mietin, miten voisimme jatkaa sitä rataa.
Hän taitaa tykätä kärsimisestä ja sen voittamisesta.
Uran loppupuolella -
Rafa ei enää voittanut kärsimystä.
Se oli vain kärsimystä kärsimyksen vuoksi.
Se taisi olla se tikki, joka sammutti Rafan palon.
RUOTSIN AVOIMET FINAALI
Båstadissa on finaalipäivä.
Rafa ei ole ollut oma itsensä monessa ottelussa.
Hän on näyttänyt lyödyltä.
Hän näyttää hitaalta.
Rafan piti mennä siihen pisteeseen,
jossa hänen muuttumistaan oli kivuliasta katsella.
Rafan piti tuntea rajansa.
Hänen piti nähdä pallojen, joihin hän olisi aiemmin yltänyt,
jäävän ulottumattomiin.
Hänen piti nähdä pelitasojen, jotka olivat aiemmin olleet lastenleikkiä,
käyvän hänelle mahdottomiksi.
Borges vie voiton.
Båstadin tappion jälkeen Rafa kirjoitti meille muutaman tunnin kuluttua.
Viestissä lukee: "Tiimi.
En yleensä tee tällaista,
mutta tänään tunnen oloni kamalaksi ja täysin tyhjäksi.
Pyydän anteeksi kaikilta.
En saanut itseäni tsempattua jatkamaan enkä edes yrittämään.
Ottelun aikana päätin jäädä eläkkeelle.
Kiitos kaikesta.
Vaikka anteeksipyyntö on turha tässä vaiheessa,
pyydän anteeksi.
Iso halaus kaikille."
Ottelun jälkeen hän lukittautui vessaan.
Hän oli huonossa jamassa.
Hän on taistelija luonteeltaan.
Båstadissa hän kuitenkin tajusi,
ettei hänestä ollut siihen enää.
Mistä Rafan sanoista tajusit, että se on ohi?
Hän sanoi: "Minun on jäätävä eläkkeelle."
Ei "haluan lopettaa" vaan "minun on lopetettava".
Kertoiko hän syytä?
Se oli ilmiselvää.
Hän ei tunnistanut itseään kentällä.
Hän tajusi, ettei hänellä ollut enempää annettavaa.
MALLORCA LOKAKUU 2024
Kun sanoo jäävänsä eläkkeelle,
se tarkoittaa, että on luovuttanut.
Sitä lakkaa olemasta sitä, mitä on ollut koko elämänsä.
Sitä palaa tavalliseksi ihmiseksi.
Hei kaikille.
Olen täällä kertomassa -
jotain, mitä olen -
miettinyt pitkään.
DAVIS CUP MARRASKUU 2024
Olen päättänyt, että Davis Cupin finaali on viimeinen ammattilaisturnaukseni.
Rafa!
Toivoin aina, että asiat paranisivat,
kuten urani aikana on käynyt monet kerrat.
Mutta ei tällä kertaa.
Kysymys kuuluu,
miksi jatkaa.
KUUSI KUUKAUTTA MYÖHEMMIN
ROLAND GARROS TOUKOKUU 2025
Tervetuloa tähän juhlatilaisuuteen Rafael Nadalin kunniaksi.
En olisi tyytyväinen,
ellen kokisi taistelleeni loppuun asti.
Se on aina ollut suurin pelkoni.
Enää en pelkää mitään.
Rafa!
Kiitos.
"VOITTO KUULUU SISUKKAIMMILLE"
On vaikea aloittaa kenestäkään, mutta Toni,
sinun ansiostasi olen tässä.
Kiitos, että halusit olla rinnallani suuren osan elämästäsi.
Olet valmentanut ja huiputtanut minua,
laittanut minut kärsimään, nauramaan ja ylittämään rajani.
Kokemuksemme ovat ajoittain olleet vaikeita mutta epäilemättä sen arvoisia.
Saavutin tavoitteeni.
Olen antanut kaikkeni -
ja voin jäädä eläkkeelle levollisin mielin -
täysin sinut urani kanssa.
ROLAND GARROS MIESTEN KAKSINPELI
No niin.
Rafael Nadal oli ennätykselliset 912 viikkoa maailman 10 parhaan joukossa.
Lähes 18 vuotta.
Hän on tenniksen ainoa pelaaja,
joka on ollut maailman ykkönen kolmella eri vuosikymmenellä.
Rafan Ranskan avointen 14 mestaruutta on yksittäisen turnauksen ennätys.
Rafan 112 voittoa ja 4 häviötä Ranskan avoimessa -
on yksittäisen turnauksen paras voittoprosentti.
Tekstitys: Tiina Valjanen